Bybelskool » Vraag 33: Wat is die verskil tussen verlossing en heiliging?
1. Wat is die verskil tussen verlossing en heiliging?
Verlossing is die vrymaking van sonde wat God my vir altyd gee. Heiliging is die toewyding aan God wat die Gees voortdurend in my werk. Verlossing en heiliging is gawes van God op grond van Christus se kruisdood en opstanding wat deur die Heilige Gees in my bewerk word. Daar is by niemand anders enige saligheid te soek of te vind nie.
3. Lees Petrus se verduideliking van verlossing en heiliging in 2 Petrus 1:3-11. Wat tref jou?
Maak die verlossing sigbaar in julle leefstyl
God het ons vrygemaak van die sonde. Dit is ons verlossing. Ons kry deel aan sy Goddelike natuur. Só het ons alles wat ons nodig het om naby Hom te lewe. Dit is ons heiliging. Daardeur kom ons vry van die neigings van ons menslike natuur. Die verlossing word sigbaar in ons leefstyl. Ons leer God beter ken en kan onsself dissiplineer. Ons kan uithou en aanhou. 'n Lewe naby God skep groter liefde vir ander. Só bewys ons leefstyl dat God ons regtig geroep en gekies het. As ons dit doen, sal ons nooit struikel nie.
5. Lees die Dordtse Leerreëls Hoofstuk 5.1.1-2,7,15. Dink na oor die betekenis van die volharding van die heiliges vir jou.
Dordtse Leerreëls 5.1.1-2, 7, 15
DIE VOLHARDING VAN DIE HEILIGES
7. Wanneer hulle so in die sonde val, bewaar God eerstens in hulle sy onverganklike saad waaruit hulle weergebore is, sodat dit nie vergaan of vernietig word nie. Tweedens vernuwe Hy hulle deur sy Woord en Gees seker en kragtig tot bekering. Die gevolg is dat hulle oor die sondes wat hulle gedoen het van harte en volgens die wil van God berou het en deur die geloof, met 'n gebroke hart, vergifnis in die bloed van die Middelaar begeer en verkry. So besef hulle weer die genade van God wat nou met hulle versoen is, aanbid hulle sy ontferming en trou om daarna met groter ywer hulle eie heil met vrees en bewing uit te werk.
15. Hierdie leer van die volharding van die ware gelowiges, dit wil sê die heiliges, en van die sekerheid daaroor, het God tot eer van sy Naam en tot troos van die gelowiges uitvoerig in sy Woord geopenbaar en in die harte van die gelowiges ingeprent. Die sondige natuur verstaan hierdie leer nie, die Satan haat dit, die wêreld bespot dit, onkundiges en huigelaars misbruik dit en dwaalgeeste bestry dit. Die Bruid van Christus het dit egter altyd as 'n skat van onberekenbare waarde innig liefgehad en dit volhardend verdedig. God sal sorg dat die kerk dit ook in die toekoms doen. Teen God kan geen beplanning stand hou nie, nog minder kan geweld iets teen Hom vermag. Aan hierdie enige God, Vader, Seun en Heilige Gees, kom toe eer en heerlikheid tot in ewigheid. Amen.
Jun 17, 2019 at 09:10 | #
Oct 17, 2019 | #
Temas is onderwerpe waarna telkens deur 'n skrywer verwys word. Bv die tema van die Heilige Gees. Matteus verwys na die Heilige Gees by die swangerskap van Maria (Matt 1:18,20), by die doop van Jesus (Matt 3:11), by die versoeking in die woestyn (Matt 4:1), by die bemoediging van die dissipels in vervolging (Matt 10:20), by die bevestiging van Jesus se werk toe die Fariseërs beplan om Hom dood te maak (Matt 12:18), by die uitdrywing van bose geeste (Matt 12:28), by die verduideliking oor watter sonde 'n mens nie vergeef word nie (Matt 12:31), by die bevestiging dat die Gees deur Dawid gespreek het (Matt 22:43), en by die uitsending van die dissipels (Matt 28:19). Dit help baie as 'n mens dié verwysings merk en uiteindelik vir jou 'n prentjie kry van wat Matteus (en natuurlik die ander evangeliste ook) oor die Persoon en werking van die Gees sê.
Daar is talle sulke temas in die evangelies: liefde, barmhartigheid, geloof, genade ensomeer. As jy dié verskillende uitsprake daaroor verbind, groei 'n mens se begrip van wat God vir ons deur sy Woord wil sê.
Chris goeiemore. Ek is bietjie nuut in Prontuit die Waarheid en will graag west wat beteken dit is jy se dat ons moet oplet vir temas. Wat bedoel by met temas en waarna moet ek kyk.
Ek sal graag 'n boek wil aanbeveel oor Genesis 1 tot 11:
The Genesis Account deur Jonathan D. Sarfati
Dit is absoluut noodsaaklik dat ons Genesis as 'n historiese boek sal lees Genesis 2:4 "Dit dan is die GESKIEDENIS van die hemel en die aarde toe hulle geskep is."
Exodus 20:11 "Die Here het in ses dae die hemel en alles daarin gemaak, die aarde en alles daarop, die see en alles daarin…"
My vraag is: Sou God dit so laat opteken het (ses dae skepping) net om ons deurmekaar te maak as die skepping met 'n "big bang" en oor miljoene jare ontstaan het? Ek glo nie God is 'n "joker" nie.